Isici sesibili okufanele sisibheke lapho sibheka ukuthi okuthile kuyindlela yangempela ukubheka ukuthi leyo nto iqukethe iqiniso nokuthi ingakwazi yini ukuguqula isimo sokuphila komuntu kancane kancane ukuze ubuntu bakhe buye ngokuya buba obujwayeleke ngokwengeziwe. Sonke siyazi ukuthi uNkulunkulu uyiqiniso, indlela, nokuphila, nokuthi sonke isigaba somsebenzi Wakhe omusha sisekelwe eqinisweni uNkulunkulu alinikeza abantu, elibonisa indlela okufanele kwenziwe ngayo enkathini entsha. UNkulunkulu uqinisekisa ukuthi umuntu unezinto abazidingayo ekuphileni, ukuze kancane kancane akwazi ukuphila ngendlela yobuntu obujwayelekile nokuthi kancane kancane abuyele emfanekisweni wokuqala wangenkathi uNkulunkulu edala umuntu. Lesi yisici esisobala sendlela yangempela. Kuyafana nangesikhathi lapho iNkosi uJesu iqala umsebenzi Wayo ngeNkathi Yomusa. Ngaleso sikhathi, yakhuluma amaqiniso amaningi okwakudingeka asetshenziswe abantu, futhi yabafundisa ukuthanda abanye njengoba bezithanda bona, ukuthwala isiphambano, ukuzithiba, nokuthethelela abanye izikhathi ezingamashumi ayisikhombisa eziphindwe kasikhombisa. INkosi uJesu yatshela abantu ukuba bakhonze uNkulunkulu ngomoya nangeqiniso. Wonke umuntu okholwa ngeqiniso wayengase athole ukuguquka okuthile endleleni aziphatha ngayo ngokusebenzisa izimfundiso zeNkosi uJesu. NgeNkosi uJesu babengase bathobeke futhi babekezele, ngaleyo ndlela babe nokufana okuthile nomuntu ojwayelekile. Ngakho, uma nje kuyindlela yangempela, kuzoba khona ukuvezwa kweqiniso. Lokhu, ngokuwumphumela, kuyokwenza ubuntu nomqondo womuntu uye ngokuya uba ojwayelekile, futhi uzobonakala ngokwengeziwe ngendlela umuntu woqobo okufanele abukeke ngayo.